text: Børn og sol=dårlig kombination
  03 juni 2015 kl. 18.11
  Forældre og personale advares mod at lade små børn være ude i for meget sol.
  Særligt voldsom er solens farlige stråler mellem kl. 12 og 15.
  - Det er vigtigt, at vi som voksne tager ansvar for at beskytte børn i solen. Det gælder selvfølgelig forældre, der skal sørge for at tage de nødvendige forholdsregler for børnene i solen, men også i vuggestuer, børnehaver og skoler opfordrer vi til, at man udarbejder en solbeskyttelsespolitik med retningslinjer for en fornuftig adfærd i solen. På den måde kan vi hjælpe børnene med, at timerne i solen bliver en god oplevelse, siger Tine Lohmann fra Sundhedsplejen i Esbjerg.
  Fra april til september er UV-strålingen stærkest mellem kl. 12 og 15, og i det tidsrum skal små børn helst være i skygge, opfordrer Tine Lohmann.
  Hvis de alligevel leger i solen, bør de have en bredskygget hat på og bære tøj, der mindst går til knæ og albuer. De steder, der ikke er dækket af tøj, skal huden smøres med solcreme med mindst faktor 15.
  Flere gode råd via linket nedenunder.
  Skru ned for solen
  